Franz Beckenbauer Supercup

Franz Beckenbauer Supercup on Saksamaal jalgpallihooaja eel peetav ühemänguline tiitlivõistlus valitseva Saksamaa meistri ja karikavõitja vahel.

Esimene ametlik Saksamaa superkarikafinaal peeti 1987. aastal. Aastatel 1987–1996 ja kandis võistlus DFB-Supercupi nime ja seda korraldas Saksamaa Jalgpalliliit. Aastatel 1997–2007 Supercupi ei toimunud ning seda asendas hooajaeelne turniir DFL-Ligapokal. 2008. ja 2009. aastal mängiti Saksamaa meistri ja karikavõitja vahel mitteametlikke Supercupi nime kandvaid sõprusmänge. 2010. aastal ametlik Supercup taastati ning võistlust korraldab DFL.

Kui üks klubi on võitnud eelneval hooajal nii Saksamaa meistrivõistlused kui ka karikavõistlused, on alates 2010. aastast kehtivate reeglite järgi tema vastaseks Bundesligas teise koha saanud meeskond. Viigiga lõppeva normaalaja järel lisaaega ei mängita ning võitja selgitatakse penaltiseerias. Võistlust võõrustava staadioni määrab DFL. Tavaliselt toimub mäng karikavõitja või liigas teiseks tulnud meeskonna kodustaadionil. 

 DFL-Supercupi võitjad 

 Jalgpalliklubi Võite Aastad  Müncheni Bayern111987, 1990, 2010, 2012, 2016, 2017, 2018, 2020, 2021, 2022, 2025 Dortmundi Borussia61989, 1995, 1996, 2013, 2014, 2019 Bremeni Werder31988, 1993, 1994 1. FC Kaiserslautern11991 Leverkuseni Bayer12024 RB Leipzig12023 Schalke 0412011 VfB Stuttgart11992 VfL Wolfsburg12015

Kategooria:Saksamaa jalgpall
Kategooria:Jalgpallikarikavõistlused